การเคหะแห่งชาติร่วมมอบของขวัญปีใหม่ให้ประชาชน บ้านเช่าราคาพิเศษ 10,000 หน่วยทั่วไทย
การเคหะแห่งชาติร่วมมอบของขวัญปีใหม่ให้ประชาชน บ้านเช่าราคาพิเศษ 10,000 หน่วยทั่วไทยนายธัชพล กาญจนกูล ผู้ว่าการการเคหะแห่งชาติ กล่าวว่า การเคหะแห่งชาติ ได้ส่งมอบความสุขให้แก่ประชาชน ซึ่งเป็น 1 ในของขวัญกระทรวง พม. สำหรับประชาชน ปี 2563 สำหรับความสุขที่การเคหะแห่งชาติร่วมมอบของขวัญปีใหม่นั้น ภายใต้โครงการ บ้านถูกทั่วไทย จากใจการเคหะแห่งชาติ ด้วย 3 โปรโมชั่นพิเศษ ได้แก่ โปรโมชั่นแรก เช่าทั่วไทย เปิดโอกาสให้ผู้มีรายได้น้อยสามารถเช่าบ้านในราคาพิเศษ เริ่มต้นที่ 999 บาทต่อเดือน ตั้งแต่วันที่ 9 มกราคม - 30 มิถุนายน 2563 มีโครงการเข้าร่วม 10,000 หน่วย แบ่งออกเป็นบ้านเช่าในพื้นที่กรุงเทพมหานครและปริมณฑลจำนวน 6,500 หน่วย ได้แก่ กรุงเทพมหานคร นนทบุรี นครปฐม ปทุมธานี สมุทรปราการ และสมุทรสาคร และบ้านเช่าในพื้นที่ภูมิภาค จำนวน 3,500 หน่วย ได้แก่ เชียงใหม่ ลำปาง ชลบุรี ระยอง ฉะเชิงเทรา พระนครศรีอยุธยา  สระบุรี นครราชสีมา บุรีรัมย์ หนองคาย ภูเก็ต และสงขลาสำหรับโปรโมชั่นที่สอง Shock Price ลดราคาโครงการที่อยู่อาศัยที่ 35 โครงการ รวมทั้งสิ้น 2,876 หน่วย เปิดขายตั้งแต่วันที่ 1 มกราคม - 29 กุมภาพันธ์ 2563 ราคาขายอยู่ระหว่าง 250,000 - 420,000 บาท แบ่งออกเป็นปริมณฑล จำนวน 1,912 หน่วย ภูมิภาค จำนวน 964 หน่วยนอกจากนี้ ยังมีโปรโมชั่นสุดท้ายคือ โอนเร็วมีรางวัล สำหรับลูกค้าของการเคหะแห่งชาติที่เร่งโอนกรรมสิทธิ์และจดจำนองที่อยู่อาศัย ภายในวันที่ 31 มีนาคม 2563 จะได้สิทธิ์ลุ้นรับเครื่องใช้ไฟฟ้าและของรางวัลมูลค่ารวม 1,000,000 บาท โดยการเคหะแห่งชาติจะใช้วิธีจับสลากแบบสุ่มด้วยระบบคอมพิวเตอร์และจะประกาศผลภายในสิ้นเดือนเมษายน 2563นายธัชพล กล่าวเพิ่มเติมว่า สำหรับโครงการ บ้านถูกทั่วไทย ของขวัญปีใหม่จากใจการเคหะฯ นับเป็นความจริงใจของการเคหะแห่งชาติที่ต้องการมอบความสุขให้กับประชาชนผู้มีรายได้น้อยที่ไม่สามารถมีที่อยู่อาศัยเป็นของตนเองได้มีที่อยู่อาศัยที่มั่นคง สามารถลดรายจ่ายภาคครัวเรือนด้วยการเช่าโครงการที่อยู่อาศัยของการเคหะแห่งชาติที่มีครอบคลุมทุกพื้นที่ทั่วประเทศ